《偈二首 其一》
宋代·释宗赜

近日身心顽顿，恰似一片铁板。内无玲珑机智，外无华藻文章。

谁能打作郓州针，笑杀秦时𨍏辂钻。四楞著地，万事无心。

虽然看不入，毕竟扑不破。大都好物不坚牢，彩云易散琉璃脆。

作者简介：释宗赜，俗姓孙，洺州（今河北永年东南）人。称慈觉宗赜禅师，住真定洪济寺。为青原下十二世，长芦应夫禅师法嗣。《嘉泰普灯录》卷五、《五灯会元》卷一六有传。今录偈五首。